จากแหล่งรายได้ของเหล่า Gamer จะมี 3 ลักษณะใหญ่ๆ คืออะไรบ้าง
จากแหล่งรายได้ของเหล่า Gamer จะมี 3 ลักษณะใหญ่ๆ คือ

1. เงินได้ที่มาจากสถานะนายจ้างลูกจ้าง เช่น เงินเดือนหากมีต้นสังกัด

2. รายได้จากรับจ้างทำของ เช่น รายได้จาก Live Stream หรือโฆษณาจาก Sponsor

3. รายได้จากการแข่งขัน หรือมักจะเรียกว่า “นักกีฬา E-Sport” ซึ่งเหล่า Gamer จะต้องนำรายได้ทั้งหมดมายื่นภาษี (มีสถานะโสด รายได้ทั้งปี เกิน 120,000 บาท) ถึงแม้รายได้จะไม่ถึงเกณฑ์ต้องเสียภาษี

ยกตัวอย่างเปรียบเทียบ ใช้กับไม่ใช้ตัวช่วยภาษี​​

          นาย Z เป็น Gamer ที่ได้รับเงินเดือน เดือนละ 20,000 บาท (หักค่าใช้จ่าย 50% ของเงินได้ แต่ไม่เกิน 100,000 บาท) และเงินรางวัลจากแข่งขันเกมในฐานะนักกีฬา E-Sport ทั้งปี จำนวน 1,000,000 บาท (หักค่าใช้จ่ายแบบเหมา 40%-60%) มีค่าลดหย่อนพื้นฐาน (ค่าลดหย่อนส่วนตัว และเงินสมทบจากประกันสังคม) จำนวน 69,000 บาท จะเหลือเงินได้สุทธิ 611,000 บาท (ฐานภาษีสูงสุด 15%) 

          กรณีไม่ทำอะไรเลย เสียภาษี 44,150 บาท (คิดเป็น 3.56% ของเงินได้) 

          กรณีมีตัวช่วยภาษี 300,000 บาท จะเสียภาษี 8,600 บาท (คิดเป็น 0.69% ของเงินได้ ลดลง 35,550 บาท) มองอีกมุม คือ ใช้ตัวช่วยภาษี 300,000 บาท มีเงินคืนภาษีจากตัวช่วย 35,550 (คิดเป็น 11.85% ของตัวช่วยภาษี) 

          นาย Y เป็น Gamer ระดับ Top ของประเทศ ได้รับเงินเดือน 50,000 บาท (หักค่าใช้จ่าย 50% ของเงินได้ แต่ไม่เกิน 100,000 บาท) และเงินรางวัลจากแข่งขันเกมในฐานะนักกีฬา E-Sport ทั้งปี จำนวน 3,000,000 บาท (หักค่าใช้จ่ายแบบเหมา 40%-60%) มีค่าลดหย่อนพื้นฐาน (ค่าลดหย่อนส่วนตัว และเงินสมทบจากประกันสังคม) จำนวน 69,000 บาท จะเหลือเงินได้สุทธิ 2,171,000 บาท (ฐานภาษีสูงสุด 30%) 

          กรณีไม่ทำอะไรเลย เสียภาษี 416,300 บาท (คิดเป็น 11.56% ของเงินได้) 

          กรณีมีตัวช่วยภาษี 300,000 บาท จะเสียภาษี 332,750 บาท (คิดเป็น 9.24% ของเงินได้ ลดลง 83,550 บาท) มองอีกมุม คือ ใช้ตัวช่วยภาษี 300,000 บาท มีเงินคืนภาษีจากตัวช่วย 83,550 (คิดเป็น 27.85% ของตัวช่วยภาษี) ​

​ตัวช่วยภาษีมีอะไรบ้าง​​
          จากตัวอย่างตัวช่วยภาษี 300,000 บาท ทั้งของนาย Y และนาย Z มีหลากหลายประเภท ตัวช่วยภาษี จะมักเรียกว่า “ค่าลดหย่อนภาษี​” โดยค่าลดหย่อนภาษีที่ความคุ้มค่าได้ประโยชน์ 2 ต่อ คือ 
          1. ค่าลดหย่อนภาษีประเภทการออมและการลงทุน ประโยชน์ต่อ 1 นำเงินค่าซื้อมาเป็นค่าลดหย่อนได้ ต่อ 2 เงินนั้นยังเป็นเงินออมอยู่กับตัวเอง เช่น กองทุนรวมเพื่อการออม (SSF) กองทุนเพื่อการเลี้ยงชีพ (RMF) ประกันชีวิตอายุ 10 ปีขึ้นไป ประกันชีวิตแบบบำนาญ เป็นต้น 
           2. ค่าลดหย่อนจากนโยบายภาครัฐ เช่น ดอกเบี้ยบ้าน ถือเป็นการที่รัฐช่วยจ่ายดอกเบี้ย 
           3. ค่าบริจาคต่างๆ เช่น วัด มูลนิธิ (หักลดหย่อนได้ 1 เท่า) ยังมีการบริจาคให้โรงเรียน โรงพยาบาล (หักลดหย่อนได้ 2 เท่า) 
นอกจากนี้ ยังมีตัวช่วยภาษีอื่นๆ อีก เช่น ค่าลดหย่อนคู่สมรส, เลี้ยงดูบิดามารดา, บุตร ก็ควรตรวจสอบเงื่อนไขก่อนการใช้สิทธิลดหย่อนด้วย ​
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน